##### RÁMCOVÁ DOHODA

**č. číslo pridelené zákazke resp. iné**

uzatvorená podľa § 11 a § 64 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a v zmysle ustanovenia § 269 ods.2 zákona č. 513/1991 Zb. Obchodného zákonníka v znení neskorších predpisov

**Čl. 1**

**ZMLUVNÉ STRANY**

**Objednávateľ**

Názov organizácie: Lesy Slovenskej republiky, štátny podnik Odštepný závod Slovenská Ľupča

Sídlo: Lichardova 52 , 976 13 Slovenská Ľupča

Štatutárny zástupca: poverený pracovník

IČO: 36 038 351

DIČ: ....

Číslo účtu: xxxxxxx/xxxx

Bankové spojenie: názov banky

Zriadená: .......

(ďalej len „objednávateľ“)

**Dodávateľ č. x**

|  |  |
| --- | --- |
| Obchodné meno: |  |
| Sídlo: |  |
| Štatutárny zástupca: |  |
| Bankové spojenie: |  |
| Číslo účtu: |  |
| IČO: |  |
| IČ DPH: |  |
| Zapísaný v OR: | Okresný súd ..........., Oddiel Sro, Vložka číslo .............. |

(ďalej len „dodávateľ x“)

#### Čl. 2

**PREDMET RÁMCOVEJ DOHODY**

1. Predmetom tejto Rámcovej dohody (ďalej len „dohoda“) je: stanovenie zmluvných podmienok upravujúcich postup určenia konkrétneho dodávateľa/ľov na poskytovanie služieb ***v Pestovateľskej činnosti na OZ Slovenská Ľupča, LS Predajná*** pre potreby objednávateľa počas platnosti tejto dohody, ktoré budú realizované víťaznými dodávateľmi postupne Zmluvou o dodaní služby (ďalej len „zmluva“) a jednotlivými objednávkami, ako aj stanovenie zmluvných podmienok za ktorých budú zmluvy a objednávky víťaznými dodávateľmi realizované.

Predmet rámcovej dohody uvedený v prvej vete tohto bodu 2.1. ďalej len ako „ predmet dohody“. Dodávatelia sa zaväzujú postupovať a vykonávať predmet dohody v súlade:

1. s podmienkami uvedenými v súťažných podkladoch (ďalej len „SP“) verejnej súťaže, ktorú vyhlásil objednávateľ pod číslom xxxxxxxxxxxxx, zverejnenou vo Vestníku verejného obstarávania č. xxx/2013 č. xxxxx–XXX z dd.mm.2013, s ich prijatou ponukou, ktorá bude realizovaná v súlade s predmetnou súťažou a SP,
2. so Všeobecne záväznými podmienkami pre vykonávanie lesníckych činností v podmienkach štátneho podniku LESY Slovenskej republiky, ktoré tvoria neoddeliteľnú súčasť tejto dohody ako príloha č. 1 (ďalej len „Všeobecne záväzné podmienky“),
3. s podmienkami uvedenými v tejto dohode,
4. so zmluvou o dodaní služby (vzor zmluvy je v prílohe č.2, ktorá tvorí neoddeliteľnú súčasť dohody),
5. s objednávkou (vzor objednávky je v prílohe č.3, ktorá tvorí neoddeliteľnú súčasť dohody),
6. s Podmienkami o vyhotovovaní faktúr – samofakturácia (príloha č. 4, ktorá tvorí neoddeliteľnú súčasť dohody)
7. so zákazkovým listom, (vzor zákazkového listu je v prílohe č. 5, ktorá tvorí neoddeliteľnú súčasť dohody),
8. s platnými právnymi predpismi.

Dodávateľ pre účely tejto dohody zodpovedá za práce vykonané svojimi subdodávateľmi rovnako, akoby ich vykonal sám.

1. Zoznam dodávateľov *- zoznam dodávateľov*

###### 

###### Čl. 3

**DOBA TRVANIA RÁMCOVEJ DOHODY**

1. Dohoda sa uzatvára na dobu určitú a to do 31.12.2013, pričom počas tejto doby môže objednávateľ zadávať čiastkové zákazky. Zadávanie čiastkových zákaziek v zmysle tejto dohody sa bude uskutočňovať výhradne na základe potreby objednávateľa, v prípade ak to bude pre neho ekonomicky opodstatnené.

**Čl. 4**

**MIESTO A ČAS PLNENIA ČIASTKOVEJ ZÁKAZKY**

1. Miesto plnenia bude určené vo výzve na predloženie cenovej ponuky, v zmluve, v objednávke a v zákazkovom liste.

**Čl. 5**

**SPÔSOB ZADÁVANIA ČIASTKOVÝCH ZÁKAZIEK**

1. Objednávateľ bude služby počas trvania dohody realizovať na základe zadávania čiastkových zákaziek. Čiastkové zákazky budú zadávané a vyhodnocované za nasledovných podmienok:
   1. dodávatelia budú vyzvaní na predloženie ponuky pričom výzva bude obsahovať:
      * opis – rozsah čiastkovej zákazky s tabuľkou pre cenu a podmienkami určenia ceny,
      * predpokladaný termín a dĺžku realizácie,
      * určenie miesta a času obhliadky,
      * termín na predloženie ponuky,
      * termín otvárania obálok s ponukami,
      * iné požiadavky objednávateľa na kvalitatívne a technické zabezpečenie služby, ktoré budú podmienkou na prijatie ponuky.
   2. Otváranie obálok bude verejné a môžu sa na ňom zúčastniť dodávatelia, ktorí predložili ponuku pre konkrétnu zákazku. Dodávateľa môže zastupovať len oprávnená osoba v zmysle dokladu na podnikanie, respektíve ním písomne splnomocnená osoba s overeným podpisom splnomocniteľa. Na otváraní obálok sa zverejní obchodný názov dodávateľa, jeho sídlo a cena za celú čiastkovú zákazku.
   3. Kritériom pre vyhodnotenie čiastkových zákaziek bude cena stanovená podľa bodu 6.1.
   4. Po vyhodnotení bude písomne oznámený zúčastneným dodávateľom výsledok vyhodnotenia ponúk a dodávateľ, ktorý predložil najvýhodnejšiu cenovú ponuku, bude vyzvaný na podpísanie zmluvy. Víťazný dodávateľ je povinný zmluvu podpísať (akceptovať) najneskôr do dvoch pracovných dní odo dňa písomného vyzvania na jej akceptáciu. Akceptáciu môže odmietnuť len v prípade, ak bola zmluva vystavená v rozpore s predloženou ponukou, pričom v lehote na akceptáciu musí uviesť konkrétne dôvody neakceptovania s uvedením konkrétnych ustanovení, s ktorými je zmluva v rozpore.
   5. V prípade neakceptovania zmluvy víťazným dodávateľom v zmysle predchádzajúceho bodu stane sa víťazným dodávateľom ďalší v poradí.
   6. V prípade rovnosti dvoch a viacerých ponúk, vyhodnotených ako úspešné, vyhradzuje si objednávateľ právo rokovať s dotknutými dodávateľmi o najvýhodnejšej cenovej ponuke. Úspešným dodávateľom bude ten, ktorý v rokovaní predloží najnižšiu cenu.
   7. Ak nebude predložená ani jedna ponuka alebo ani jedna ponuka nebude vyhovovať podmienkam vo výzve, objednávateľ si vyhradzuje právo zadať predmetnú zákazku formou rokovacieho konania so všetkými oslovenými dodávateľmi pre predmetnú zákazku.
2. Objednávateľ si vyhradzuje právo zadať zmluvu na priamo bez použitia bodu 5.1. v prípadoch:
   1. havárie alebo situácie bezprostredne ohrozujúcej život alebo zdravie ľudí,
   2. kalamity bezprostredne ohrozujúcej životné prostredie,
   3. bezprostredného ohrozenia majetku.
3. Postup podľa bodu 5.2. sa použije len na takú dobu a v takom rozsahu, kým nebude možné zabezpečiť plnenie predmetu dohody určeným spôsobom podľa tejto dohody.
4. Víťazný dodávateľ bude po 01.11.2014 zároveň s výzvou na podpísanie Zmluvy o dodaní služieb podľa bodu 5.1. písm. d) tohto článku vyzývaný aj na preukázanie skutočnosti, že je držiteľom osvedčenia o odbornej spôsobilosti v oblasti prípravkov na ochranu rastlín vydaným podľa § 32 Zákona č. 405/2011 Z. z. o rastlinolekárskej starostlivosti a o zmene Zákona NR SR č. 145/1995 Z. z. o správnych poplatkoch v znení neskorších predpisov a Vyhlášky MPRV SR č. 492/2011 Z. z. o odbornom vzdelávaní v oblasti  prípravkov na ochranu rastlín. V prípade, ak víťazný dodávateľ nepreukáže objednávateľovi, že je držiteľom tohto osvedčenia, tak objednávateľ s týmto dodávateľom Zmluvu o dodaní služieb neuzatvorí, pričom zároveň vzniká objednávateľovi právo uzatvoriť Zmluvu o dodaní služieb s dodávateľom úspešným v ďalšom poradí.

###### Čl. 6

###### CENA ZA PREDMET PLNENIA

1. 1. Celková cena v ponuke dodávateľa za čiastkovú zákazku sa stanoví v prílohe Opis – rozsah čiastkovej zákazky. Dodávateľ musí pre každý pestovateľský výkon kvantifikovaný počtom merných jednotiek uviesť cenu za mernú jednotku a cenu za pestovateľský výkon, pričom táto je daná súčinom ceny za mernú jednotku a počtu merných jednotiek uvedeného pri pestovateľskom výkone. **Cena za mernú jednotku** pri jednotlivých pestovateľských výkonoch nesmie prekročiť cenu za mernú jednotku, ktorú dodávateľ uviedol vo svojej ponuke podľa súťažných pokladov. **Cena za jednotlivé pestovateľské výkony** nesmie prekročiť o viac ako 15 % cenu za jednotlivé pestovateľské výkony stanovenú objednávateľom vo výzve na predkladanie ponúk. **Celková cena za čiastkovú zákazku** je súčtom cien za jednotlivé pestovateľské výkony. Celková cena za čiastkovú zákazku nemôže prekročiť celkovú cenu čiastkovej zákazky stanovenú objednávateľom vo výzve na predkladanie ponúk podľa bodu 5.1.
   2. Celková cena za čiastkovú zákazku bude mať tvar:

|  |  |
| --- | --- |
| Cena bez DPH: |  |
| DPH 20%: |  |
| Cena s DPH: |  |

###### Čl. 7

###### PLATOBNÉ PODMIENKY

7.1. Cenu za dodanie predmetu čiastkovej zákazky uhradí objednávateľ na základe samofaktúr v súlade s Podmienkami o vyhotovovaní faktúr – samofakturácia (príloha č. 4. dohody, ktorá tvorí neoddeliteľnú súčasť dohody), do **30 dní** od vystavenia samofaktúry objednávateľom.

7.2. Vystavenie samofaktúry bude na základe potvrdeného dokladu o dodaní predmetu dohody – zákazkový list.

7.3. Faktúra bude obsahovať tieto údaje:

* označenie povinnej a oprávnenej osoby, adresa, sídlo, IČO, IČ DPH dodávateľa,
* číslo faktúry,
* dátum vystavenia faktúry,
* deň odoslania, deň splatnosti faktúry a deň dodania,
* označenie peňažného ústavu a číslo účtu, na ktorý sa má platiť,
* celková cena bez DPH, celková DPH a celková fakturovaná suma,
* rozpis fakturovaných čiastok,
* označenie dodávky,
* podpis oprávnenej osoby.

7.4. V prípade, že faktúra nebude obsahovať náležitosti uvedené v tejto zmluve, dodávateľ je oprávnený vrátiť ju na doplnenie.

**Čl. 8**

**UKONČENIE ZMLUVNÝCH VZŤAHOV**

1. Ukončenie zmluvných vzťahov založených touto dohodou, zmluvou alebo objednávkou s určeným dodávateľom môže nastať: písomnou dohodou objednávateľa a určeného dodávateľa, písomným odstúpením od dohody adresovaným určenému dodávateľovi alebo písomnou výpoveďou objednávateľa. Takéto ukončenie zmluvného vzťahu s niektorým dodávateľom nemá vplyv na platnosť zmluvného vzťahu založeného podľa tejto dohody s ostatnými dodávateľmi.
2. V prípade zániku tejto dohody dohodou všetkých jej zmluvných strán, táto zaniká dňom uvedeným v tejto dohode (ďalej len „deň zániku zmluvy dohodou“). V dohode o ukončení sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku tejto dohody.
3. Odstúpenie je možné len v prípadoch uvedených v tejto dohode alebo v prípadoch ustanovených zákonom. Ak objednávateľovi vznikne v niektorom zmluvnom vzťahu založenom touto dohodou, zmluvou alebo objednávkou právo na odstúpenie, môže objednávateľ podľa vlastnej voľby odstúpiť od zmluvy alebo celej objednávky alebo len jej časti a/alebo od ostatných zmlúv a objednávok a to bez ohľadu či sa už čiastočne plnia alebo sa v budúcnosti ešte len majú plniť a/alebo aj od celej tejto dohody.
4. Ak sa porušenie zmluvnej povinnosti zmluvnou stranou pre účely odstúpenia od tejto dohody, zmluvy alebo objednávky považuje v zmysle ods. 8.7. tohto článku alebo v zmysle § 345 a nasl. Obchodného zákonníka za podstatné porušenie zmluvy, môže oprávnená strana od tejto dohody, zmluvy alebo objednávky odstúpiť bez poskytnutia dodatočnej primeranej lehoty dodávateľovi na odstránenie dôvodu, pre ktorý sa odstupuje od tejto dohody, zmluvy alebo objednávky.
5. V prípade, ak bude s dodávateľom táto dohoda zrušená z dôvodu uplatnenia bodu 8.7. sú  Lesy Slovenskej republiky, štátny podnik Odštepný závod ..... oprávnené odstúpiť od všetkých rámcových dohôd uzavretých medzi ním a Lesmi Slovenskej republiky, štátny podnik Odštepný závod ..... na daný predmet obstarávania (pestovateľská činnosť).
6. Odstúpe­nie od tejto dohody, zmluvy, objednávky alebo jej časti, musí mať písomnú for­mu, musí byť doruč­ené druhej zmluvnej strane a musí v ňom byť uvede­ný kon­krétny dôvod odstúpe­nia.
7. Zmluvné strany sa dohodli, že za podstatné porušenie tejto dohody, zmluvy alebo objednávky sa považuje najmä:

* omeškanie dodávateľa s vykonaním služby zadanej v zmluve a/alebo objednávke o viac ako 10 dní,
* neakceptovanie zmluvy v lehote uvedenej v bode 5.1. písmeno d),
* porušenie technologickej disciplíny dodávateľom v súlade s bodom 2.1.
* vykonanie prác dodávateľom, ktoré neboli objednávateľom zadané,
* poškodenie lesa a lesného pôdneho fondu, alebo ciest a objektov, pri ktorom vznikla objednávateľovi škoda,
* nevykonanie služby v rozsahu dohodnutom v zmluve a/alebo objednávke,
* iné konanie v rozpore so všeobecne platnými právnymi predpismi (najmä krádež dreva a pod.),
* preukázané nekvalitné vykonanie služby dodávateľom.

1. Odstúpením od tejto dohody, zmluvy, objednávky alebo jej časti, táto dohoda, zmluva, objednávka alebo jej časť zaniká dňom doručenia prejavu vôle oprávnenej strany druhej zmluvnej strane. Odstúpením od dohody zanikajú všetky práva a povinnosti zmluvných strán z tejto dohody. Odstúpenie sa však nedotýka nároku na náhradu škody vzniknutej porušením zmluvy, ani nárokov na zmluvné resp. zákonné sankcie a úroky, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení zmluvy (napríklad nároku na bezplatné odstránenie zistených chýb už poskytnutej služby). Obdobne pri odstúpení od objednávky alebo jej časti.
2. Záväzkový vzťah založený touto dohodou môže byť ukončený písomnou výpoveďou zo strany objednávateľa alebo dodávateľa bez udania dôvodu, pričom výpovedná lehota je 1 mesiac a začína plynúť prvým dňom kalendárneho mesiaca nasledujúceho po doručení výpovede. Uplynutie výpovednej doby nemá vplyv na vzťah založený zmluvou, ktorý uplynutím výpovednej doby nezaniká a na ktorý sa ustanovenia tejto dohody vzťahujú.
3. Objednávateľ je oprávnený po odstúpení dodávateľa zadať zákazku alebo jej časť v poradí ďalšiemu dodávateľovi v zmysle článku 5. tejto dohody alebo nezadať zákazku žiadnemu dodávateľovi.

**Čl. 9**

**PREBRATIE A VYKONANIE PREDMETU DOHODY**

* 1. Objednávateľ preukázateľne vykoná obhliadku a odovzdanie miesta výkonu prác dodávateľovi. Preukázateľnosť odovzdania miesta výkonu prác potvrdia obidve zmluvné strany podpisom Zákazkového listu. Dodávateľ je povinný prebrať pracovisko najneskôr do 5 pracovných dní odo dňa doručenia výzvy na prebratie pracoviska. Výzva môže byť telefonicky alebo písomne (faxom, listom alebo elektronicky). Ak na strane dodávateľa nastanú skutočnosti, ktoré mu zabraňujú prebrať pracovisko na základe výzvy objednávateľa, dodávateľ musí v termíne na prebratie pracoviska písomne oznámiť objednávateľovi nový termín na prebratie pracoviska. S navrhnutým termínom môže objednávateľ nesúhlasiť.
  2. Pri vykonávaní služby postupuje dodávateľ na vlastnú zodpovednosť a riziko a zodpovedá za škody, ktoré spôsobil objednávateľovi ako aj tretím osobám na mieste výkonu prác.
  3. Pri plnení predmetu dohody dodávateľ zodpovedá za svoju bezpečnosť a ochranu zdravia pri práci, ako i za svojich zamestnancov, subdodávateľov a ich zamestnancov. Požiadavky bezpečnosti a ochrany zdravia pri práci zabezpečuje na základe informácií poskytnutých vo Všeobecne záväzných podmienkach**,** Zákazkového listu a ich súčastí.
  4. Dodávateľ bude pri realizácii predmetu tejto zmluvy postupovať odborne. Zaväzuje sa dodržiavať všeobecne záväzné predpisy, technické normy a podmienky tejto dohody, všeobecne platné predpisy na zabezpečenie ochrany lesov pred požiarmi a požiarnej ochrany, ktorá sa na predmet činnosti vzťahuje, v rozsahu, ako bol s ňou oboznámený.
  5. Objednávateľ je oprávnený kontrolovať vykonávanie služby. Ak objednávateľ zistí, že dodávateľ vykonáva službu v rozpore so svojimi povinnosťami a požiadavkami na vykonávané práce definované vo Všeobecne záväzných podmienkach pre vykonávanie lesníckych činností v podmienkach štátneho podniku LESY Slovenskej republiky a v Zákazkových listoch, je objednávateľ oprávnený dožadovať sa toho, aby dodávateľ odstránil vzniknuté nedostatky. Objednávateľ pre účely výkonu kontroly podľa predchádzajúcej vety vstupuje na miesto výkonu prác v súlade so Zákazkovým listom a touto dohodou.
  6. Objednávateľ je oprávnený pri hrubom porušení povinnosti dodávateľa okamžite zastaviť výkon dodávania služby, nariadiť dodávateľovi okamžité opustenie pracoviska, privolať orgány činné v trestnom konaní, nadriadených zástupcov objednávateľa, iné zložky štátnych orgánov (inšpektorát práce, úrad životného prostredia a pod.), písomne zachytiť priebeh porušenia výkonu dodania služby, žiadať písomné stanovisko dodávateľa služby pri porušení jeho povinností vyplývajúcich mu z dohody, zmluvy, objednávky a zákazkového listu.
  7. Dodávateľ je povinný upozorniť objednávateľa bez zbytočného odkladu na nevhodné pokyny dané mu objednávateľom na vykonanie služby, taktiež ak pri vykonávaní služby zistí skryté prekážky, znemožňujúce vykonanie služby. Upozornenie môže byť telefonicky alebo písomne (faxom, listom alebo elektronicky).
  8. Objednávateľ služieb z dôvodu zmien prírodných, výrobných podmienok (najmä vplyvom počasia na výrobné podmienky), kalamitného výskytu škodlivých činiteľov, organizačných, riadiacich a iných vplyvov na lesnú výrobu (napr. nepriaznivej ekonomickej situácie a pod.), si vyhradzuje právo na zmenu zadávaných služieb v oblasti zmeny objemu, pracoviska a termínu voči službám vyplývajúcich zo zmluvy, objednávky a zákazkového listu. Zmena pracoviska na základe predchádzajúcej vety je možná len na pracoviskách uvedených v objednávke.
  9. Činnosť pri odovzdávaní a preberaní pracoviska a pri kontrole dodržiavania technologických a kvalitatívnych požiadaviek sa pokladá za prácu na spoločnom pracovisku. Dodávateľ pri týchto činnostiach vytvorí podmienky na zaistenie bezpečnosti a ochrany zdravia zamestnancov na tomto spoločnom pracovisku v potrebnom rozsahu.

**Čl. 10**

**ZMLUVNÉ POKUTY**

* 1. V prípade omeškania úhrady faktúry v zmysle článku 7 objednávateľa s platením môže si dodávateľ uplatniť úrok z omeškania 0,02 % z dlžnej ceny za každý deň omeškania.
  2. V prípade nevykonania služby dodávateľom v dohodnutom termíne a objeme, môže si objednávateľ uplatniť zmluvnú pokutu vo výške 1 % za každý deň omeškania z ceny služby na pracovisku uvedenom v danom zákazkovom liste.
  3. V prípade omeškania dodávateľa so začatím vykonávania služby, má objednávateľ právo uplatniť voči nemu zmluvnú pokutu vo výške 1,0 % z ceny služby na pracovisku uvedenom v danom zákazkovom liste.
  4. V prípade odstúpenia od objednávky zo strany objednávateľa z dôvodu podstatného porušenia tejto dohody a/alebo zmluvy a/alebo objednávky dodávateľom podľa článku 8, má objednávateľ právo uplatniť voči dodávateľovi zmluvnú pokutu do výšky 30 % zo zmluvnej ceny podľa článku 6.
  5. V prípade nedodržania určeného technologického postupu podľa tejto dohody, Zákazkového listu alebo požadovanej kvality prác uvedených vo Všeobecne záväzných podmienkach, má objednávateľ právo uplatniť voči dodávateľovi zmluvnú pokutu z ceny služby na danom pracovisku vo výške 20 %.
  6. Zaplatením zmluvnej pokuty podľa tohto článku nie je dotknutý nárok objednávateľa na náhradu škody prevyšujúci výšku dohodnutej zmluvnej pokuty.
  7. Objednávateľ môže zmluvné pokuty v zmysle tohto článku aj kumulovať.

###### Čl. 11

**NÁHRADA ŠKODY**

11.1. Dodávateľ bude pri plnení predmetu dohody postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto dohody. Dodávateľ sa bude riadiť východiskovými podkladmi objednávateľa, zápismi a dohodami oprávnených pracovníkov tejto dohody.

11.2. Dodávateľ zodpovedá aj za škodu, ktorá vznikne na veciach, ktoré mu boli odovzdané na základe zmluvy.

**Čl. 12**

**ZÁVEREČNÉ USTANOVENIA**

* 1. Ak sa stane niektorá časť tejto dohody neplatnou, nemá to vplyv na platnosť celej uzavretej dohody.
  2. V prípade, ak nastanú právne skutočnosti majúce za následok zmenu v právnom postavení dodávateľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene dodávateľa) alebo akákoľvek iná zmena majúca priamy vplyv na plnenie zo strany dodávateľa, je dodávateľ povinný oznámiť tieto skutočnosti objednávateľovi najneskôr do 10 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo okamžite odstúpiť od tejto dohody. Za akúkoľvek inú zmenu sa považuje aj zmena bankového spojenia dodávateľa, pričom k tejto informácii predloží aj potvrdenie príslušnej banky.
  3. Práva a povinnosti, resp. podmienky neupravené touto dohodou sa riadia ustanoveniami Obchodného zákonníka, najmä primerane ustanoveniami upravujúcimi zmluvu o dielo. Ostatné práva a povinnosti neupravené touto dohodou a Obchodným zákonníkom sa spravujú ustanoveniami Občianskeho zákonníka.
  4. Objemy služieb podľa článku 2 tejto dohody sú len predpokladané a verejný obstarávateľ ako objednávateľ nie je zaviazaný takto určené množstvo v zmysle tejto dohody od dodávateľov odobrať.
  5. Zmluvné strany sa dohodli, že oznámenia, resp. písomnosti súvisiace s touto dohodou sa považujú za doručené (v prípade neprebratia adresátom) dňom nasledujúcim po dni vrátenia nedoručenej zásielky odosielateľovi.
  6. Meniť alebo doplňovať text tejto dohody je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch strán tejto dohody.
  7. Zmluvné strany výslovne súhlasia so zverejnením zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR.
  8. Táto dohoda nadobúda účinnosť dňom nasledujúcim po dni jej zverejnenia v Centrálnom registri zmlúv v súlade s § 47a Občianskeho zákonníka.
  9. Táto dohoda nadobúda platnosť dňom podpisu oboma zmluvnými stranami.
  10. Táto dohoda je vypracovaná v xx vyhotoveniach, z ktorých jeden si ponechá objednávateľ a po jednom každý z dodávateľov.
  11. Zmluvné strany a ich zástupcovia uzavreli túto dohodu slobodne, vážne, žiadna zo strán, ani jej zástupca, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu dohodu podpisujú.

|  |  |  |  |
| --- | --- | --- | --- |
| V ...................., dňa |  | V ................, dňa |  |

Za objednávateľa Za dodávateľa č. x

......................................... ...........................................

Neoddeliteľnou súčasťou tejto zmluvy sú:

1. Príloha č.1 - Všeobecne záväzné podmienky pre vykonávanie lesníckych činností v podmienkach štátneho podniku LESY Slovenskej republiky,
2. Príloha č.2 Zmluva o dodaní služieb s prílohou č.1 (vzor)
3. Príloha č. 3 – Objednávka (vzor)
4. Príloha č. 4 – Podmienky vyhotovovania faktúr – samofakturácia
5. Príloha č. 5 – Zákazkový list (vzor)